
PRAEFATIUIVCULA. 


Si  tanta  est  morbi  alicujus  anti([uilas,  quanta 
haematemesis,  si  de  periculo,  quod  minita- 
tur aegrotantibus,  etiamniim  omnilms  est 
persuasum:  facile  suspicaberis,  medicos  pe- 

I 

ritissimos  atque  sagacissimos  summa  cum 
diligentia  in  ejus  naturam  et  causas  inqui- 
sivisse,  ut  medela  inveniatur  idonea.  Mini- 
me igitur  tironis  est,  nova  proponere  axio- 
mata, ad  corrigendas  et  evertendas  virorum 
experieiitissimorum  sententias.  Quibus  re- 
})utatis,  in  eo  mihi  accpiiescendum  esse  i)u- 
tavi,  ut  praecepta  gravissima,  quae  ediderunt 
Ilijjpocrates,  Fr.  Iloffrnann,  Fogel,  Marcus, 
P.  Fraiik,  lieil,  IJaase,  S/>?(;//gcl  et  alii,  col- 
ligerem et  in  libelli  formam  redigerem. 


Praeter  opinionem  enim  avocatus  a placido 
studiorum  cursu  et  ad  legionem,  in  qua 
chirurgus  milito,  redire  jussus,  modo  id 
meditari  potui,  ut  quam  celerrime,  non  ut 
bene  scriberem.  Haec  intueamini  quaeso, 
' Lectores  l)enevoli,  et,  quantum  poteritis,  ex- 
cusatione quam  maxime , dignum  me  judi- 
cetis. 


, MORBI  NOMEN  ET  INUOLES. 

Vox  hacinateincsis,  cui  sjiionyma  habentur:  vomi- 
tus cruentus,  gastrorrhagia,  oesophagorrhagia,  me- 
laena, morbus  niger  Hippocratis,  fluxus  spleneticus, 
sanguinis  denotat  profluvium  evasis  ventriculi,  oe- 
sophagi, intestini  tenuis,  aut  viscerum  hisce  finiti- 
morum, quo  sanguis  aut  per  os  (vomitu),  aut  per  anum 
simul  profunditur.  De  indole  hujus  morbi  singu- 
laris inde  ab  Hippocratis  aevo  diversissimae  vigue- 
runt sententiae;  nuperiores  demum  acutam  et  chro- 
nicam ejus  formam  distinxerunt,  et  Marcus  in  aprico 
posuit,  eum  morbum,  qui  melaena  nomen  gerat,  in 
casibus  longe  j)lurimis  non  formam  morbi  chronici 
j)ropriam,  sed  lienis  inflammationein  sistere,  ad  cujus 
pathognomonica  signa  vomitus  cruentus  pertineat  ‘). 
Hippocrates  multique  medicorum  antiquiorum,  au- 
ctoritatem ejus  secuti,  morbi  nigri  sedem  in  hepate 
posuerunt  materiasque  vomitu  rejectas  pro  bile  in- 
spissata habuerunt.  Plures  seriorum  seculorum  me- 
dici a lienis  aegrotatione  hunc  morbum  deduxerunt, 
ita  ut  sanguinem  nigrum  per  vasa  brevia  evacuari 
putaverint;  alii  causam  in  hepatis  morbis,  praeser- 
tim obstructionibus  ejus,  collocant.  Tam  hi  quam 

Marcus,  Entwurf  eincr  spcclellen  Tlicrapic.  Nili nb.  1810. 
Bd.  11.  pag.  361. 

Hippocrates  nioi  roaojr.  Lib.  II.  Scct.  5. 

ilK  eatenus  haud  dubie  recte  judicant,  quatenus  om- 
nia, quae  sanguinis  arteriae  hepaticae  et  lienalis  cir- 
cuitum per  viscerum  dictorum  substantiam  impe- 
diunt aut  praegravant,  affluxum  sanguinis  uberiorem 
ad  vasa  ventriculi,  ergo  congestiones  et  effusiones 
in  ventriculi  cavitatem  excitare  valent.  Cu jusque 

haemorrhagiae,  ergo  haematemesis  etiam  triplex  est 
natura  vel  arteriosa,  vel  venosa,  vel  mixta. 

«)  Indolem  haematemesis  arteriosam  praecipue 
Portat  1)  et  Reil  defendunt;  uterque  haemorrha- 
giam istam  oriri  dicunt  nimio  sanguinis  iiiipetu  in 
arterias  ventriculi  coronarias,  qui  effusionem  pro- 
ducat per  anastomosin  extremorum  ramulorum  ar- 
teriarum ventriculi. 

b)  Quod  attinet  naturam  haematemesis  veno- 
sam^ Muzel  lienem  post  mortem  invenit  scirrhosiun 
et  attenuatum  camque  materiam  in  ventriculum  ex- 
primi posse  vidit,  quae  morbo  vigente  reddebatur 
vomitu.  Stuckeley  in  morbo  nigro  evenire  dicit, 
ut  vena  lienalis  sanguinem  cum  vena  coronaria  ven- 
triculi majore  et  vena  gastroepiploica  sinistra  com- 
municet, unde  effundatur  in  ventriculum;  imo  san- 
guinem, ait,  ex  ipsa  vena  portarum  in  coronariam 
ventriculi  minorem,  e gastroepiploica  sinistra  in  ga- 
stroepij)loicam  dextram  proficisci  posse  et  vice  versa; 
hisce  fieri  rebus,  ut  haud  raro  materia  atra,  rejectae 
similis,  in  vena  mesenterica  inveniatur.  Sprengel''') 


*)  Snmmlnng  auserlcs.  Abliandl.  zum  Gcbraucl»  fiir  prati 
Acrztc.  Bd.  VIII.  pag.  22. 

Ebciidcs.  pag.  115. 

Vid.  Sp7'cvgcl , llandbucli  d Patbologlc  Tb.  III.  (1810). 

pag.  22. 

‘)  A.  a.  O.  pag.  22  23. 

ciilpantlaiii  censet  tarditatem,  qua  circuitus  sangui- 
nis fiat  per  venam  portarum  et  lienalem,  nec  non 
eximiam  sanguinis,  liydrogenio  et  carbogenio  abun- 
dantis, quantitatem  in  liene;  unde  lividitateiii  et  so- 
lubilitatemi  sanguinis  lienis  deducit.  Petrus  Prank 
morbum  esse  systematis  venosi,  verbis  disertis 
asserit. 

c)  Sunt  demum,  qui  mixtam  haematemesis 
indolem  vindicent,  Haase  vomitum  cruentum, 
ait,  tum  praecipue  arteriosum  esse,  cum  mor- 
bus subito,  sine  antesignanis,  affectionem  graviorem 
organorum  abdominalium  supra  dictorum  significan- 
tibus, irruat;  cum  symptoma  exhibeat  splenitidis, 
hepatitidis  et  metastaticarum  sanguinis  congestio- 
num haemorrhoidalium  et  menstrualium,  quibus  in 
casibus  inter  morbos  illos  et  hacmatemesin  minime 
tantum  temporis  spatium  intercedat,  quantum  requi- 
ratur, ut  venarum  varices  ad  eum  gradum  excolan- 
tur, quo  sanguis  effundatur.  Idem  alibi  haec  pro- 
ponit: indoles  vomitus  cruenti  venosa  mihi  videtur, 
ubi  morbus,  jamdudum  statu  anomalo  viscerum  ab- 
dominalium inprimis  hepatis  et  lienis  praegresso, 
cum  phaenomenis  tali  conditioni  consentaneis  appa- 
ret, febri  et  inflammationis  topicae  symptomatibus 
destituitur.  Introitus  ita  fit,  ut  stagnationibus,  in- 
durationibus,  scirrhis  dictorum  organorum  partini 
venae  contundantur  eoque  modo  expansiones  effi- 
ciantur, quae  ad  venarum  origines  usque  reagunt 
sanguinisque  profusionem  inducunt;  partim  sanguinis 
circuitus  normalis  per  viscera  abdominalia  cohibea- 


Epitome.  Tom,  V. 

Erkcnntnifs  u.  Cur  der  claoulsclicn  KrauklicUcu,  Ld,  1. 
pag.  391. 

Uir,  sanguinis  venae  portarum  introitus  disturbetur, 
factaque  oppletione  trunci  venae  portarum,  stagiia- 
tiones,  varices,  rupturae,  haemorrhagiae  venosae  ex- 
oriantur. 


DIAGNOSIS. 

Inter  signa  haematemesis  diagnostica  haec  fere 
sunt  referenda: 

a)  Dispositio,  habitus  corporis. 

b)  Prodromi,  qui  plerumque  satis  diu  morbum 
antecedunt,  raro  deficiunt  *);  longiores  esse  solent 
in  chronica  haematemesi,  quam  acuta,  quae  spleni- 
tidem,  hepatitidem,  gastritidem  ctc.  repraesentat.  — 
Quodsi  vomitus  cruentus  metastasibus  aliarum  hae- 
inorrhagiarinn  excitatur,  breviores  apparent  antesi- 
gnani, longiores  autem,  si  morbis  organicis  viscerum 
abdominalium  pedetentim  conflatur.  Prodromorum 
ratio  haec  est:  dysphonia  incidit  universalis  cum 
anorexia,  facies  pallescit,  pressio,  gravitas,  tensio, 
ardor  regionis  epigastricae  et  hypochondriorum,  si- 
gna icterica,  dolor  spasticus  subter  costis  spuriis, 
qui  cibis  ingestis  compressoque  ventriculo  intendi- 
tur, similiaque  oboriuntur;  criteria  etiam  intumescen- 
tiae  lienis  aut  hepatis  animadvertuntur,  alvus  irre- 
gularis, utplurimum  obstructa,  • halitus  oris  foeti- 
dus, pulsus  parvus,  vix  manifestus,  plerumque  inter- 
mittens  est. 

Quo  propius  haemorrhagia  imminet,  eo  lucu- 


P.  Frank,  Epitome.  Tora.  V. 

Ussot,  «Ic  raorbo  nigro,  scirrhis  visceriim,  cephalaea,  in- 
oculalionc  variolarimi  ct  irritabilitate.  Epistola  atl  illustr.  Ziini- 
mermann,  Lausaunc  1770.  pag.  45  — 46, 

lentiora  symptomata  congestionum  sanguinis  ad  ven- 
triculum et  irritabilitatis  turbatae  canalis  alimentarii 
apparent,  ut  calor  urens  in  ventris  cavitate,  pulsa- 
tionis fortioris  sensatio  in  eadem,  tendor,  plenitudo, 
pressio  obtusa  in  dextro  vel  sinistro  hypochondrio, 
sapor  sanguinolentus,  demum  horrores  alterno  aestu 
excepti,  varia  symptomata  nervosa,  nausea,  vomitu- 
ritio,  singultus,  ructus  aquosi,  aciduli,  nonuuuquam 
acidi,  imo  corrosivi  humoris,  qui  uberiorem  salivae 
affluxum  magnumque  bulimiae  gradum  excitat,  lan- 
guor ingens,  ad  animi  deliquia  evectus. 

Nutrimenta  assumta  tendorem  et  oppressionem 
praecordiorum  movent,  jejunia  bulimiam  inimicissi- 
mam inferunt;  extremitates  frigescunt,  sudores  gelidi 
saepe  prorumpunt.  Autenrieth  et  Walther  *)  haec 
symptomata  effici  dicunt  hydrogenisatione  sanguinis 
lienalis,  qui  ad  venam  portarum  et  jecur  deductus, 
partim  consistentiam  indolemque  debitam  impertiat 
bili,  partim  ob  ventriculi  et  lienis  per  vasa  brevia 
commercium,  succo  gastrico  conficiendo  impenditur, 
quem  praeter  accessum  sanguinis  lienis  hydrogenati 
multo  magis  oxydatum  esse  normali,  imo  adeo  aci- 
dum et  corrosivum  evadere,  putant. 

c)  Haemorrhagia  ipsa.  Inter  symptomata  conge- 
stionis internae  sanguis  in  ventriculi  cavitatem  ef- 
funditur, inflationem,  tendorem,  opj)ressionem  regio- 
nis epigastricae,  nauseam  vomitumque  causatur.  — - 
Quodsi  haemorrhagia  primitiva  in  tenuibus  oritur 
intestinis,  sanguinis  atri,  coagulati  excretio  per  anum 
simul  exstat.  Vomitus  ipse  nausea,  ventriculi  dolo- 


‘)  Handbuch  der  cmpirisclien  racnschl.  Physiologlc.  Tii- 
bJng.  1802.  Tb.  II.  pag.  76  — 79. 

“)  Pbysiologic  der  Mcnschen  1807.  Bd.  I.  p.  223. 

libus,  saepe  animi  deliquiis  stipatur  adeoque  est 
continuus,  ut  omnia  ventriculi  contenta  sine  discri- 
mine relidantur. 

Indoles  sanguinis  differt:  quodsi  enim  haemate- 
mesis est  arteriosa  vomitusque  paulo  post  secretio- 
nem exoritur,  sanguis  merus,  rubicundus,  laeti  co- 
loris atque  lividus  apparet;  sin  haematemesis  venosa 
exstat  vomilusque  demum  longius  post  tempus  se- 
quitur secretionem,  sanguis  ater,  carbonicus,  putri- 
dus, multifariam  mutatus  redditur.  Primis  vomitio- 
nibus insimul  contenta  ventriculi  et  superioris  in- 
testinorum partis  eructantur,  quo  fit,  ut  sanguis 
rejectus  speciem  singularem,  a norma  alienam,  ob- 
tineat. 

Non  minus  sanguinis  quantilas  discrepare  so- 
let, modo  enim  aliquot  unciae,  modo  plures  librae 
evomuntur,  quod  observarunt  Whylt  Porial 
P.  Frank  He?ike  ‘‘)  et  alii. 

Punita  sanguinis  evacuatione,  quae  per  inter- 
valla fieri  consuevit,  aegroti  ventris  affectiones  ali- 
quantum levatas  sentiunt,  sed  juagnum  conqueruntur 
languorem.  Si  profusior  sanguinis  co])ia  reddita 
est,  omnia  depletionis  symptomata  in  conspectum 
prodeunt,  mortcque  prohibita,  facillime  morbi  ca- 
chectici, ut  hjdro])cs,  tabes  etc.  nascuntur. 


Saramlliclic  zur  prart.  Arznelk.  gelior.  Scliriflcu  a.  dciu 
Liigl.  liLcrs.  Leipzlg  1771.  p.  390. 

*)  A.  a.  O.  p.  27. 

Ej)itornc.  Tom.  V. 

Ilandhucli  (1.  spccicll.  PalliulogiC.  Bcrlin  1800.  Bd.  II. 
pag.  1G3. 


CONDITIONES  ANALOCxAE. 

A gastrorrhagia  sequentes  conditiones  rite  sunt 
distinguendae: 

a)  Haematemesis  spuria,  cui  locus  esse  potest; 
a)  in  haemorrhagiis  narium  et  oris;  quum  facilis 
sit  diagnosis,  prolixiorem  expositionem  omittam.  — 
(j)  In  haemoptysi;  quae  signis  multis  et  evidentibus 
discernitur,  nempe  tussi,  secreatu  et  pectoris  affe- 
ctionibus, defectu  symptomatum  et  difficultatum  ga- 
stricarum, prodromis  singularibus,  aegrotationem 
pulmonum,  non  ventriculi  et  abdominis  innuentibus, 
minori  quantitate  sanguinis  spumosi,  laete  rubicun- 
di, defectu  materiarum  in  ventriculo  contentarum, 
dispositione  quadam  ad  haemoptjsin,  denique  ae- 
grotorum aetate,  siquidem  haemoptoe  utplurimum 
hominibus  junioribus,  haematemesis  autem  adultis 
et  aetate  provectioribus  supervenit,  y)  In  recens 
natis;  quandoque  enim  accidit,  ut  infantuli  sugendo 
sanguinem  e mammis  maternis  eliciant  cumque  re- 
vomant. 

b)  Haematemesis  simulata.  Homines  interdum, 
morbum  simulaturi,  consulto  sanguinem,  vel  mate- 
rias coloris  similis  devorant,  quae  vel  per  os,  vel 
per  anum  rejiciuntur.  At  vero  aegrotantium  exa- 
men, causarum  exploratio,  defectus  omnium  sym- 
ptomatum haematemesi  peculiarium  et  analjsis  ma- 
teriarum suspectarum,  facile  de  diagnosi  certiores 
nos  reddere  solent. 


DECURSUS  ET  EXITUS. 

Haematemesis  decursus  haud  exiguam  mutabi- 
litatem offert.  Si  semel  apparuit,  semper  fere  per 

intervalla  aut  longiora  aut  breviora  revertitur;  plu- 
res  accessiones  eodem  dic  possunt  oriri.  Morbi 
moram  variam  esse,  novimus:  primus  ejus  insultus 
sanguinis  jactura  mortem  inferre  potest,  plerumque 
vero  aegrotantes  ci  superstites  sunt;  non  destitui- 
mur exemplis,  quibus  haematemesis  per  menses, 
imo  per  annos,  interpositis  nimirum  intervallis  ex- 
stiterit. 

Exitus  eodem  modo,  quo  decursus  et  mora, 
discrepat.  Quodsi  contingit,  ut  sanguinis  stagna- 
tiones  in  hepate  aut  liene  resolvantur,  vel  haemor- 
rhagiae suppressae,  imprimis  menstrua  et  haemor- 
rhoides restituantur,  vel  aliae  causae  submoveantur, 
morbus  radicitus  potest  sanari.  Saepius  autem 
primo  insultu,  sanguinis  nimirum  damno  et  virium 
inanitione,  vel  morbis  secundariis,  ut  tabe,  hydrope 
etc.  vitam  exstinguit. 

VISA  REPERTA. 

In  cadaveribus  hominum  isto  morbo  exstincto- 
rum haec  reperiuntur: 

a)  Mirus  sanguinis  defectus  in  partibus  interio- 
ribus, praesertim  vena  portarum  totaque  cava  in- 
feriori. 

b')  Variae  abnormitates  viscerum  abdominalium, 
quippe  quae  modo  temufacta,  modo  collapsa  et 
attenuata  deprehenduntur;  hepar  et  lien  semper 
contrariam  offerunt  conditionem;  quodsi  enim  lien 
parvus  et  durus,  jecur  tumefactum  apparet  ac  vice 
versa.  Plerumque  autem  testibus  Morgagni  *),  P. 


*)  De  sedibus  et  causis  niorbor.  1 on>  II.  [>.  10!J. 

Frank  *),  Fried-  Hoffmann  Johnstone  ct  Glis- 
son,  Peyer  et  Portal  hepar  peramplum,  lipoma- 
tibus  obsitum,  parenchyma  ejus  album  et  degene- 
ratum, aut  pallidum,  cinereum,  tuberculis  ulceratis 
obsessum,  reperitur.  Lien  non  nimis  magnus,  ex- 
terne concrementis  corneis  obtectus,  subinde  durus 
apparet,  ut  vix  cultro  possit  dissecari.  Ventriculus 
atro  sanguine  refertus,  quandoque  callosus  et  ni- 
gris maculis  notatus,  tunica  ejus  interna  atro -ru- 
bicunda, aut  nigra  existerc  consuevit.  Saepius  in 
ventriculi  membranis  maculae  observantur  nigrae, 
quibus  compressis  materia  illa  atra  extricari  potest. 
Aliis  in  exemplis  ventriculus  inflammatus,  vasa  ejus 
vclut  infarcta  apparent;  idem  interdum  in  ventri- 
culo non  tantum,  sed  intestinis  quoque  animadver- 
titur. Intestina  expansa,  materiis  atris,  piceis,  te- 
naciter adhaerentibus  impleta,  tunica  duodeni  vil- 
losa maculis  nigris  obsita,  deprehenduntur.  Vasa 
abdominis  quoad  expansiones  multifariam  mutata 
cernuntur:  arteria  ventriculi  coronaria  sinistra 

adeo  extensa,  ut  superet  amplitudinem  reliquorum 
arteriae  coeliacae  ramorum,  arteriae  scilicet  hepati- 
cae et  lienalis;  vasa  brevia  ad  pollicis  crassitiem 
amplificata,  venae  meseraicae  et  mesocolicae  ad 
intestini  tenuioris  diametrum  expansae,  passim  va- 
ricibus magnis,  atro  sanguine  scatentibus,  obsessae. 
In  ventris  cavitate  persaepe  larga  colluvies  seri 
flavi  invenitur. 


*)  Epitome  pag.  209. 

Mcdicii).  lat.  systema.  Tom.  II.  pag.  2T0. 
cf.  Jlcil  a.  a.  O.  pag.  142. 


AETIOLOGIA. 


Priusquam  causas  haematemesis  remotas  affe- 
ram, clc  proxima  haemorrhagiarum  causa  nonnulla 
praemittenda  mihi  videntur.  Sanguinis  enim  profu- 
sio c vasis  hisce  modis  fieri  potest: 

a.  Diapedesi-,  jam  Pet.  Frank  sanguinis  se- 
cretionem evenire  judicavit,  ubi  haematemesis  vica- 
riam sistat  haemorrhagiam,  in  hominibus  ncmjie 
succulentis,  bene  nutritis,  si  incitamenta  simul  sub- 
sint, quae  ventriculum  et  tubum  intestinalem  af- 
ficiant. 

h.  Anastomosi  et  paralysi  (si  qua  existit;  cf. 
Uadolphi'.  Grundrifs  der  Physiologie.  B,  I.);  hanc 
originem  praecipue  agnoscit  haematemesis  chronica, 
ubi  sanguinis  stagnationes,  aut  scorbutiis,  aliave 
'inala  exstant. 

c.  Rhexi,  ubi  vasorum  rupturae  causis  inter- 
nis, v.  g.  nimio  sanguinis  impetu,  inducuntur. 

d.  Diaeresi^  ubi  vasorum  continuitas  causis 
mechanicis  externis,  v.  g.  vulneribus,  laeditur. 

' e.  Diabrosi,  si  materiae  acres,  causticae,  ut  sa- 
nies, vel  venena  corrosiva,  in  ventriculum  ingesta, 
vasorum  parietes  destruunt. 

Causae  praedisponentes. 

a.  Aetas  media.  Plerumque  morbus  homines 
inter  tricesimum  et  quinquagesimum  vitae  annum 
adoritur;  rarius,  quod  exempla  docent,  juniores  et 
seniores  infestantur  ‘^). 


Epilornc  pJig.  206. 

P.  luank  Ij.  c.  j»ng,  19-3 


b.  Sexus 


17 


h.  Sexus  potior,  quippe  cui  frcqucntiorcs  sint 
sanguinis  slagiiationes  iu  ventris  visceribus,  quam 
sexui  sequiori. 

c.  Constitutio  atrahilaris ^ quae  corporis  habitu 
gracili  laxo,  temperamento  cholerico,  colore  culis 
icterico,  capillitio  nigro,  vultu  torvo,  melancholico, 
affectionibus  hypochondriacis,  intemperie  nervorum, 
inprimis  plexuum  abdominalium,  animlis  coeruleis 
oculos  ambientibus,  viscerum  abdominalium  vitiis, 
flatulentia,  dyspepsia,  alvo  tarda,  dolorificis  ventris 
sensationibus,  bulimia,  praecordiorum  oppressione 
similibusque  se  manifestat. 

d.  Morbi  praegressi)  ut  febres  intermittentes, 
quibus  superstites  sunt  placentae  febriles,  spleuitis 
aut  hepatitis  male  soluta,  haemorrhoides  anoma- 
lae  etc. 

e.  Vitae  genus  ei  opificium)  ut  abusus  potuum 
calidorum,  spirituosorum,  calefacientium,  vita  sedeu- 
taria« 

Causae  occasionatesi 

Omnia  huc  pertinent  momenta,  quae  et  uni- 
versum systema  Vasorum  calefaciunt  et  incitamen- 
tum locale  in  ventriculum  exserunt;  ista  quidem 
facilius  haematemesin  acutam,  quam  chronicam  exi- 
tare  solente  Teste  Stark  *)  morbus  interdum  pro- 
ducitur frigore  intenso,  aestum  ingentem  secuto, 
quippe  quo  vasa  sanguifera  corporis  expansa  su- 
bito constringantur,  itaque  stimulum  praeternatura- 
lem  experiantur  sanguinemque  secernant;  quare 
haematemesin  Julio  mense  saepius  se  observasse 

i 

H.tndb.  z.  Erkenntnifs  u.  Hcilung  innerer  Krankhcitcfi/ 
Jena  1810.  Tli.  II.  p.  384. 

Iradit.  Conferunt  etiam  flomieilia  humida  insalu- 
bria, subterranea,  aer  palustris,  constitutio  athmo- 
sj)haerac  putrida  epidemica  ‘).  Vomitus  cruentus 
chronicus  praecipue  iis  exitatur  injuriis,  quae  me- 
tastases congestionum,  vel  aliarum  haemorrhagiarum 
ad  ventriculum  efficiunt,  ut  mensium  suppressione, 
})edum  refrigeriis  inducta , catameniorum  cessa- 
tione, imo  morborum  exanthematicorum  repercus- 
sione *);  neque  minus  vitiis  organicis  hepatis,  lie- 
nis, ventriculi:  indurationibus  nimirum,  physconiis 
et  similibus.  Denique  causae  locales,  tam  mecha- 
nicae quam  chemicae  vomitum  cruentum  evocare 
possunt,  ut  deglutitum  vitrum,  spinae  piscium,  as- 
sulae ossium,  hirudines  et  vermes  ventriculo  insi- 
dentes, rupturae  vasorum  ventriculi,  aneurysmata 
et  varices  eorum,  scirrhus  et  carcinoma  ventriculi, 
ulcerationes  viscerum  finitimorum,  ut  hepatis,  ve- 
nena corrosiva,  inprimis  arsenicum,  hydrargyrum 
muriaticum  corrosivum  et  praecipitatum  album,  plura 
vegetabilia  acriora  atque  corrosiva. 

MORBI  DIVISIONES. 

Praeter  divisionem  haematemesis-  supra  memo- 
ratam, in  aeutam  scilicet  atque  chronicam,  pathologi 
alias  constituunt,  quae  magis  a differentiis  acciden- 
talibus desumuntur.  Sunt  enim: 

a)  haematemesis  simplejc^  si  morbus  haemor- 
rhagiam mere  vicariam  sistit  et  subitis  matastasibus 
efficitur. 


*)  friedr.  Hoffmann, 
Cap.  3.  p.  70. 


2)  P.  Frank  a.  a.  O. 


mcd.  rat.  syst. 
§.  211. 


Tom.  IV.  Scct.  I. 

b)  Haematemesis  composita,  quae  cum  vifiis 
abdominalibus  supra  rcceiisilis,  cum  scorbuto,  hae- 
morrhagia petcchiali,  haemorrhoidibus  aut  calame- 
iiiis  suppressis,  hectice,  hydrothorace,  aut  hydrope 
ascite  consociata  apparet. 

c ) Haematemesis  typica,  quae  nonnunquam  pe- 
riodica accedens,  haemorrhoiduin  aut  menstruorum 
vices  agit  *). 

d)  Haematemesis  atypica,  quae  incertis  tempo- 
ribus reverti  solet. 

e)  Haematemesis  vicaria  et  non  vicaria. 

De  haematemesi  spuria  et  simulata  jam  supra 
disserui. 

PROGNOSIS. 

% 

Generatim  praedictio  infausta  auguranda  est. 
Hippocrates  aliique  priscorum  saeculorum  medici 
hacmatemesin  absolute  letiferam  existimabant,  ve- 
ruutameii  haud  periculosior  esse  videtur,  quam 
alium  partium  nobiliorum  haemorrhagiae.  Ut  prae- 
dictio ab  omni  parte  firmetur,  haec  momenta  rc- 
spiciantur  uecesse  est: 

a)  Haemorrhagiae  indoles-,  quodsi  erethismus 
vasorum  sanguinem  reddentium,  haemorrhagiis  re- 
pente suppressis  inductus,  subest,  itaque  vilia  or- 
ganica viscerum  abdominalium  graviora  desiderantur, 
praesagium  laetius  habendum  est,  quam  si  contra- 
ria locum  habent,  vel  paralysis,  scorbutus,  hacnior- 
rhoea  petechialis,  aut  similia  exstant. 

b)  Causarum  ratio;  quodsi  haemorrhagia  sup- 


G Sagar,  systern.  raorborura.  p.  290. 

pressa,  qnniii  instaurare  licet,  vel  causae  locales, 
(juac  submoveri  queunt,  morbo  ansam  praebue- 
runt, prognosin  faustiorem  augurari  oportet,  quam 
si  vitia  in  organorum  abdominalium  fabrica  existunt; 
verum  etiam  haec  rerum  est  conditio,  nonnullas 
admittit  exceptiones:  P.  Frank  casum  enarrat, 

quo  restitutis  catameiiiis  minime  cederet  morbus; 
Sfarie  virum  haematemesi  subito  vidit  exstinctum, 
cujus  ventriculus,  facta  cadaveris  sectione,  vermibus 
exesus  apparuit. 

c)  Copia  safiguinis  rejecti‘  quae  quo  largior, 
eo  majus  periculum  imminet,  eo  graviores  morbi 
secundarii,  ut  tabes  et  hydrops,  metuendi  sunt. 
P.  Frank  prognosiu  quam  maxime  pendere  dicit  a 
sanguinis  quantitate  et  violentia,  qua  vomatun 

d)  Aetas,  sexiis  et  corporis  constitutio.  Aetate 
provectiori,  quae  annos  excessit  quadragenarios, 
haematemesis  funestior  esse  solet,  quam  in  priori- 
bus vitae  periodis;  eadem  plerumque  inimicior 
est  sexui  potiori,  quam  sequiori;  typica  benignior 
arbitranda  est,  quam  atypica.  Peil  duo  exempla 
notatu  dignissima,  a Kaemmer  et  Cardano  desumta, 
apponit,  in  quorum  uno  mulier  male  habebat,  quo- 
ties haematemesis  supprimebatur,  in  altero  focmiua 
quaedam  vitae  annum  nonagesimum  sextum  assecuta 
est,  quae  inde  ab  anno  tricesimo  sexto  vomitu  cru- 
ento quotannis  infestabatur.  Denique  constitutio 
corporis  sanguinea  prosperiorem  eventum  sperari 
jubet,  quam  atrabilaris* 


P.  Frank,  a.  .1.  O.  pag.  212. 
Starh,  a.  a.  O. 

Itcil  a.  a.  O.  pag.  130, 

e)  Complicatw7ies.  Scorbuliis,  hacmorrhoca 
pclechialis,  lijdrops,  tabes,  tympanites,  vitia  fabri- 
cae, ulcerationes  aliaequc  destructiones,  e.\iluin  am- 
biguum, iie  dicam  funestum,  augurantur. 

CURATIO. 

Medendi  indicationibus  his  satisfaciendum  estt 

A.  Causae  remotae  debellentur. 

B.  Haematemesis  ipsa  compescatur. 

C.  Concalescentia  rite  gubernetur  et  morbi  se- 
cundarii, si  qui  exorti  sint,  tollantur. 

Primae  indicationi,  si  jam  exstat  vomitus  cru- 
entus, raro  satisfacere  licet;  plerumque  causarum 
expugnatio  ad  convalescentiam  differenda  est.  — 
Proinde  respicienda  suntt 

a)  Dispositio;  sanguinis  stagnalioncs,  viscerum 
intumescentiae,  indurationes  etc.  solvantur,  cui  scopo 
idonea  putantur  extracta  amara  numerosa » ut  ex- 
tract.  taraxaci,  saponariae,  graminis  et  alia;  sales 
neutri,  ut  kali  tartaricum,  liquor  kali  aceti ci,  taiia- 
rus  nalronatus.  Humorum  stagnatiouibiis  in  hepate 
respondere  dicuntur:  chelidonium,  cicuta,  digitalis 
purpurea,  antimonialia  et  mercurialia,  tam  ore  ac- 
cepta, quam  in  unguentorum  et  emplestrorum  resol- 
ventium formam  redacta.  Thilenius  slagnalioni- 
bus  sanguinis  in  venis  abdominalibus  aquam  lauro- 
cerasi  optijiie  mederi  asserit,  cujus  primum  guttas 
deinceps  guttas  XXX  — LX,  imo  drachmam  unam 
vel  duas  clysmatibus  adjiciendas,  sub  linem  cura- 
tionis ferrum  propinandum  censet. 


Medicin.  und  chimrg.  Bcmcrkuugcu  1789. 

b')  Suppressae  haemorrhagiae , ut  menstrua  vcl 
haemorrhoides.  Proxinuim  est,  ut  restituantur,  om- 
nia autem  acria,  aetherca,  pellentia  sic  dicta,  cautis- 
sime vitentur.  Majoris  enim  emolumenti  sunt:  hi- 
rudines ano  aut  genitalibus  applicatae,  pediluvia 
tepida,  vapores  calidi,  enemata  emollientia;  ad  usum 
internum  sulphur  et  tartarus  depuratus  respondent. 
Venae  sectiones  revulsi  vae  in  extremitatibus  infe- 
rioribus institutae,  quoties  prodromi  haematemesis 
et  signa  congestionum  sanguinis  ad  ventriculum  ap- 
parent, saepe  egregie  opitulantur. 

c)  Exploretur  necesse  est  num  vomitus  cruen- 

tus symptomata  exhibeat  status  putridi,  scorbutici 
etc.;  quod  si  est,  curationem  hisce  morbis  adaptari 
oportet.  ^ 

d)  Num  peiideat  haematemesis  a causis  localibus, 
quarum  efficacia  inimica  possit  deleri.  Hirudines 
devoratae  interficiantur  largiori  aquae  salsae  potu, 
metalla  caustica  desoxydationc  quam  validissima, 
imperata  aqua  saponata,  aut  kali  carbonico,  aut  kali 
sulphurato  ita  coerceantur,  ut  effectum  minorem  ex- 
serant; canalis  cibarius  lacte,  vel  mucilagineis  poti- 
bus involvatur;  ulcera,  scirrhi  et  carcinomata  ven- 
triculi artis  lege  curentur. 

Altera  indicatio  in  eo  est,  ut  morbus  ipse  ever- 
tatur. 

Quodsi  causae  submoveri  nequeunt,  aut  vomi- 
tus cruentus,  iis  sublatis,  non  cedit,  morbus  curan- 
dus est  : 

c)  secundum  indolis,  quam  prae  se  gerit,  varie- 
tatem^ Synodiae  naturam  modo  exhibet  in  viscerum 
abdominalium  inllanimationibus,  praesertim  spleni-  , 
jide;  quibus  in  casibus  methodus  antiphlogistica, 

loci  ratione  habita,  iii  usum  vocanda  est.  Haema- 
temesis cum  crethismo,  suppressis  haemorrhagiis  ex- 
orta, saepe  sanguinis  detractiones  requirit;  interne, 
teste  P.  Fra?ik,  succus  punicae  granati  est  imperan- 
dus, generatim  potus  aciduli,  refrigerantes.  Ad  de- 
primendam morbosam  vasorum  irritabilitatem  et 
actionem,  nec  non  vomenti  incitamentum  demulcen- 
dum, extractum  hyosciami,  aqua  lauroccrasi,  tinctura 
digit:  purpureae  prosunt.  Quodsi  opio  utimur  ene- 
matibus  aperientibus  et  oxymelle  simplici  alvum  sol- 
vamus necesse  est.  Ubi  vomitus  cruentus  paral^^si 
originem  debet,  remedia  adstringeutia,  tonica,  flagi- 
tantur, ut  acida  mineralia,  natrum  muriaticum  se- 
rum lactis  aluminosum,  decoctum  cliinae,  quibus 
remediis  P.  Frank  alcohol  cum  aqua  et  saccharo, 
Adair  oleum  terebinthinae,  cujus  X guttae  cum 
vitello  ovi  et  aqua  in  emulsionem  redigantur,  adji- 
cienda censent. 

b')  Secundum  symptomata  gravissima,  i.  e.  hae- 
morrhagiam et  vomitum.  — Contra  haemorrhagiam 
styptica  efticacissima  administrentur,  ut  fomenta  ex 
aceto,  alcoholc  vcl  merum,  vel  aqua  remixto  regioni 
epigastricae  superimposita,  glacies,  nives,  eidem  re- 
gioni superdatae. 

Aeger  quam  minime  animi  deliquio  committa- 
tur, vigilia  sustineatur  idque  dispiciatur,  ne  sanguis 
eructatus  in  ore  coagulet  atque  accumuletur  coque 


B.  Rltsh  medie.  Bemcrkungcii  u.  lieobaclit.,  iibers.  vou 
Michuvlis.  Leipz.  1792.  p.  207. 

Saiimul.  anseil.  Abhamil.  z.  Gebiautb  t.  [)iact.  Aeiztc. 
lld.  XVI.  p.  133. 

modo  suffocationis  periculum  moveat  *).  Ad  se- 
dandum vomitum,  qui  uoii  semper  a solo  sanguine 
iii  ventriculum  effuso,  sed  saepe  ab  aucta  ner- 
vorum gastricorum  sensibilitate  pendet,  opium  li- 
quidum prodest j praeterea,  ubi  ructus  et  vomitio 
supra  memorata  materiarum  acidarum,  causticarum, 
locum  Labent,  potio  Riveri,  vel  cum  vel  sine  opio; 
neque  minus  fomenta  aromatica,  vinosa,  emplastra 
ad  regionem  epigastricam  aromatica,  cum  opio  et 
camphora,  opitulantur.  In  genere  aegrotum  summae 
quieti  indulgere  atque  cubile  derelinquere  non 
oportet, 

Remedia  styptica  externa  in  duas  classes  divior 
di  possunt I 

a)  Remedia  revuhiva,  si  morbus  activus  et  cau- 
sarum ratio  intuenda  est.  Hujus  generis  sunt  ve- 

iiacscctiones  in  artubus  inferioribus  institutae,  hiru- 

0 

diues  ano  aut  genitalibus  impositae,  pediluvia  tepida, 
fomenta  calida  pedum,  frictiones  eorum. 

h)  Styptica  directa,  ut  fomenta  ex  aceto,  acido 
sulphurico,  glacio  et  nivibus  ad  epigastricam  regio- 
nem administrata.  His  praecipue  locus  est  in  hae- 
matemesi paralytico,  aut  si  vigente  nimio  erethismo 
metus  exstat,  ne  ]iiors  irruat  per  haemorrhagiam; 
etenim  sanguinis  profusionem  per  momentum  sedan- 
tia, vehementiam  ejus  adaugent. 

Distinguenda  etiam  est  haematemesis  curatio 
inter  et  post  insultum. 

a)  Inter  insultum.  Medicamenta  aegrotis  tan- 
tum liquida  sunt  exhibenda,  gutlatim  quidem,  si 


‘)  i*.  Frank  a.  a.  O.  p.  21{t. 


licet,  non  ultra  cochlear  minus  singulis  vicibus,  ne 
ventriculum  obruant.  Aeger  abstineat  a potu,  aut, 
si  inexpugnabilis  urget  sitis,  modo  potulenta  acidula, 
refrigerantia  hauriat.  Vitentur  etiam  nutrimenta  so- 
lida, cubile  frigidiusculum  sit,  tegminibus  magis, 
quam  pulvinis  stratura,  summa  quies  concilietur 
corpori. 

b)  Post  insultum.  Regimen  in  genere  idem 
esse  oportet,  quod  inter  insultum:  viribus  prostra- 
tis vomituque  feriante,  jusculum  carnis  cum  vitello 
ovorum  praebeatur,  sin  minus,  potus  aciduli,  se- 
rum lactis  acidum,  alumine  aut  acido  sulphurico 
confectum,  lac  ebutyratum.  Tubus  intestinalis  in- 
primis,  si  alvi  obstructio  exstat,  cljsmatibus  ex 
aceto  et  aqua,  aut  oxjmelle  paratis,  sanguine  coa- 
gulato liberetur.  Eidem  scopo,  nisi  virium  prostra- 
tione vetentur,  laxantia  acidula  leviora,  ut  pulpa 
tamarindorum,  tartarus  depuratus,  serum  lactis,  ele- 
ctuarium  lenitivum  et  alia  inserviunt.  Sales  irritaii-r 
tes  omnes  exactissime  sunt  vitandi, 

Tertia  medendi  indicatio  ad  convalescentiam 
spectat  morbosque  secundarios,  si  qui  sint  exorti.’. 

Debilitas  ingens  haematemesi  superstes  singu- 
lari attentione  digna  est,  quippe  quae  causam  con- 
stituere possit  hydropis  aliorumque  malorum.  Quum 
digestionis  organa  vomitus  cruenti  sedem  habeant, 
plurimum  cautelae  et  providentiae  impendendum  est 
diaetae, 

Victus  levis  sit,  eupeptus,  sed  nutriens,  ut  car- 
nis jusculum,  mucilagines,  vitellus  ovorum,  omnia 
solida,  initio  saltem,  arceantur;  serius  demum  panis 
albus  et  caro  alba  suppeditentur.  Alimentorum 
quantitas  parca,  sed  iteratis  vicibus  assumatur. 

Medicamenta  interna  ex  herbarum  acidularum  classe 
desumantur  ipsisque  cibis  aliquid  succi  citrini  ad- 
jicere expedit.  Praeterea  medici  extractum  chinae 
frigide  paratum,  elixir  vitrioli  Mynsichti,  tinctura 
cinnamomi  temperatum,  commendant. 

Ab  aegroti  regimine  maxima  corporis  quies 
auimique  securitas  nunquam  absit;  serius  demum 
exercitatio  modica  est  largienda,  eamque  passivam 
magis  quam  activam  esse  oportet;  quo  commodior 
sit  activa,  aegroti  habitent  ruri. 

Ubi  causae  occasionales  vomitus  cruenti  in 
morbis  corporis  chronicis  positae  sunt,  stadium 
convalescentiae  ad  hos  debellandos  aptissimum  est. 
Sin  vero,  irritis  medici  conatibus,  vel  neglecto  per- 
peramve  curato  morbo,  tabes  aut  cachexiae,  ut 
phthisis  pituitosa,  chlorosis,  hydrops  nascuntur,  vel 
inflammatio  ventriculi  chronica  et  periculosa  vaso- 
rum, quae  sanguinem  profuderunt,  ulceratio  rema- 
net, curatio  ad  praecepta  therapiae  comnumia  ct 
singularia  conformetur,  uecesse  est. 


I 

Ego,  Carolus  Guilelmus  Lincke,  septimo  M.  Octo- 
bris die  A.  iiiillesinio  octingentesimo  sexto  Schoenebeci 
non  procul  a Parthenopoli  natus,  confessioni  evangelicae 
addictus,  patrem  habui  ejusdem  oppidi  Chirurgum,  ma- 
trem Dorotheam,  de  gente  Arndt,  quos  dilectissimos 
parentes  morte  ereptos  maxime  lugeo.  Usque  ad  annum  de- 
cimum tertium  in  schola  urbis  patriae  institutus,  ad  Gjm- 
nasium  Parthenopolitanum  profectus,  per  tres  annos  lit- 
teris et  linguarum  studiis  operam  navavi;  anno  mille- 
simo octingentesimo  vicesimo  tertio  Berolinum  me  con- 
tuli, ibique  pridie  Idus  Maji  a Cei.  Raumer,  fasces  aca- 
demicos  tunc  temporis  tenente,  civibus  academicis  ad- 
scriptus  et  a viro  lllustr.  LiNK,  Decano  spectabili,  inter 
medicinae  studiosos  receptus  sum. 

Triennio  elapso,  chirurgi  militaris  inferioris  munus 
in  exercitu  liorussorum  suscepi;  verno  tempore  anni 
millesimi  octingentesimi  vicesimi  noni  Berolinum  revo- 
catus et  alumnis  Instituti  medico  - chirurgici  Frldcrico- 
Gullelmlanl  in  unum  et  dimidium  annum  adsociatus  sum. 
Per  omne  studiorum  tempus  hos  viros  celeberrimos  dc 
variis  disciplinis  disserentes  audivi: 

Cei.  Turte  de  chemia,  pharmacla  et  physice;  Cei. 
Mitscherlicii  dc  chemia;  lllustr.  Link  de  botanice  ct 
naturali  historia.  lllustr.  RuDOLPHi  encyclopaediam  me- 
dicam, anatomlam  theoreticam,  sensuum  organorum  et 
foetus,  nec  non  physiologiam;  lllustr.  Knape  osteo- 
logiani,  syndesmologiam,  splanchnologiam  et  incdiciiiain 


forensem ; artem  cadavera  secandi  llluslr,  Knape  et  Ru- 
DOLPiil  me  docuerunt.  Cei.  SciiLEMM  de  anatomia  uni- 
versa; lllustr.  Fk.  IluFELA^’D  de  palhologla  generali  et 
semlotice;  lllustr.  W,  liuFELAND  de  semiotice;  lllustr. 
AVagner  de  palhologla  et  therapia  generali  et  materia 
medica;  Cei.  Osann  de  materia  medica;  Cei.  Juengken 
de  chirurgia  generali  atque  speciali,  de  oculorum  mor- 
bis et  Acologia;  lllustr.  Kluge  de  chirurgia,  ossibus 
fractis  et  luxatis,  fasciis  applicandis,  akiurgia  et  arte  ob- 
stetricia tam  thcoretica  quam  practica;  lllustr.  RusT  de 
morbis  syphiliticis,  eje  cursu  operatioqum  chirurgicarum, 
chirurgia  generali  atque  speciali;  Cei.  Casper  de  arte 
formulas  medicas  concinnandi  et  medicamina  parandi,  nec 
non  de  infantilium  morborum  curatione;  lllustr,  IIORN 
de  pathologia  et  therapia  speciali,  morbis  mentis  ac  sy- 
philiticis mihi  praeceptores  contigerunt. 

Institutionibus  clinicis  medicis  Cei.  WoLF,  chlrur'- 
glcls  et  ophthalmiatricis  Generosiss.  DeGraefe  et  lllustr, 
Rust  Interfui. 

Tentaminibus  philosophico  et  medico,  nec  non  exa- 
mine rigoroso  coram  gratioso  medicorum  ordine  felici- 
ter exantlatis,  dissertatione  thesibusque  publice  defensis, 
non  dubito,  quin  summos  in  utraque  medicina  honores 
rite  impetraturus  sim.  ^ 


THESES  DEFENDENDAE 


/. 


I\.esptraiio  'praecipmim  offert  caloris  animalis  fontem. 


II. 

/ 

Rubeolas  varietatem  scarlatinae  esse,  contendo. 

iii: 

Arthritis  morbum  sui  generis  constituit  cum  rheu- 
matismo minime  confundendum, 

IV. 

Muci  et  puris  criteria  incertissima  sunt. 


'V  f 


. ' I ''■-■r/ 

. - 


: 


< .1 


r tT  ' 


* ♦ 


i.t’  i' ■ 


^ \- 


,'»t  ...tC.v 


.fert'  , : — 

.1 


• . ^ * . ' I •- 

; it 


i ^ 


XX 


»'52€'>  50^a\;l«^ 

>«>-  4'  • 

1-"/'  ■■  ■'.■■■'  A-f 


• n.^t  m.*.*»  ViwJi^v.ro'^  av."  •.riutVv»’*  ’* 

.inaVvviVivvtf^v,  »■>  '}  >>vAV\.  K,.<  ., 


A% 

; 


\ 


fU 


. W'  l.wTi  vAv3^  Vi 


• J 


. 

’'  *> 


i-, 


